open-index/open-wikipedia-markdown huggingface dataset:
Αλέξανδρος Α. Κοντόσταυλος

Ο **Αλέξανδρος Κοντόσταυλος** ( 1825 ή 1835 - 29 Ιανουαρίου 1909) ήταν Έλληνας πολιτικός και δικαστικός του 19ου αιώνα.
## Βιογραφία
Πατέρας του ήταν ο Αλέξανδρος Κοντόσταυλος. Γεννήθηκε το 1835 ή το 1825 ή το 1837 στην Τεργέστη όπου είχαν καταφύγει οι Χιώτες γονείς του. Σπούδασε στην Αθήνα και το Βερολίνο νομικά. Αρχικά εργάστηκε ως πρωτοδίκης και εισαγγελέας (έως το 1859). Κατόπιν ως τμηματάρχης στο Υπουργείο των Εκκλησιαστικών και αργότερα ως γενικός γραμματέας στο Υπουργείο Δικαιοσύνης. Διετέλεσε για ένα χρόνο υφηγητής του Διεθνούς Δικαίου στο Πανεπιστήμιο της Αθήνας.

Μετά το θάνατο του πατέρα του πολιτεύτηκε και εκλέχτηκε Βουλευτής Καρυστίας στις εκλογές 1865, 1869, 1872, 1873, 1874, 1875, 1881, 1887, 1890 και 1895. Χρημάτισε δύο φορές Υπουργός Δικαιοσύνης (Δεκέμβριος 1870 - Οκτώβριος 1871 και Ιούλιος 1883 - Απρίλιος 1885) και επανειλημμένα Υπουργός των Εξωτερικών το 1875-6 (Κυβέρνηση Αλέξανδρου Κουμουνδούρου 1875, Κυβέρνηση Αλέξανδρου Κουμουνδούρου 1876). Ήταν πρεσβευτής στο Βερολίνο στο διάστημα 1880-1881 μετά το οποίο έγινε και πάλι υπουργός των εξωτερικών στην κυβέρνηση Τρικούπη, 1883 - 85 και στη συμμαχική κυβέρνηση Σωτηρόπουλου-Ράλλη 1893. Για μικρό χρονικό διάστημα υπηρέτησε και ως πρεσβευτής στο Λονδίνο, αλλά παραιτήθηκε σε ένδειξη διαφωνίας με την κυβέρνηση Αλέξανδρου Κουμουνδούρου. Ήταν επίσης πρόεδρος της αρχαιολογικής εταιρείας.

Απεβίωσε το 1909. Κόρη του ήταν η Αγγελική Κοντοσταύλου.

## Παραπομπές


## Πηγές
* 
* ΚΕΝΤΡΟ ΕΡΕΥΝΑΣ και ΜΕΛΕΤΗΣ ΙΣΤΟΡΙΑΣ και ΠΡΟΒΛΗΜΑΤΩΝ ΑΡΓΥΡΟΥ ΕΥΒΟΙΑΣ (Η αρχική σύσταση των Δήμων του Ν. Ευβοίας από το 1833)-(Βουλευτικές εκλογές στην Εύβοια)-(Δήμαρχοι και δημοτικές εκλογές στο δήμο Ταμυνέων-Δυστίων (1835-2002)-(Κοντόσταυλος Αλέξανδρος)-(Η οικογένεια Κοντόσταυλου)-(Η ΑΓΟΡΑ ΤΗΣ ΠΟΥΝΤΑΣ)
* 

Κατηγορία:Βουλευτές Καρυστίας
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Εξωτερικών
Κατηγορία:Έλληνες διπλωμάτες
Κατηγορία:Οικογένεια Κουντουριώτη
Κατηγορία:Έλληνες δικαστικοί
Κατηγορία:Οικογένεια Κοντόσταυλου
Αθανάσιος Κουμανούδης

Ο **Αθανάσιος Κουμανούδης** ήταν Έλληνας αρχαιολόγος του 19ου αιώνα.

## Βιογραφία
Γεννήθηκε το 1851 στην Αθήνα. Πατέρας του ήταν ο Στέφανος Κουμανούδης. Σπούδασε και αναγορεύθηκε διδάκτωρ της νομικής. Διετέλεσε έφορος της Αρχαιολογικής Εταιρείας και της Συλλογής των μυκηναϊκών αρχαιοτήτων. Ήταν ακούραστος συνεργάτης της Αρχαιολογικής Εταιρείας και συνέταξε πολλά ευρετήρια των συλλογών της.

## Πηγές
* 

Κατηγορία:Έλληνες αρχαιολόγοι
Υποψήφιος Μάγος (ταινία, 2010)

To ***Υποψήφιος Μάγος*** (αγγλικά: ***The Sorcerer's Apprentice***) είναι αμερικάνικη ταινία φαντασίας του 2010, σε σκηνοθεσία Γιον Τέρτελταουμπ. Πρωταγωνιστεί ο  Νίκολας Κέιτζ.

## Πλοκή
Πριν από πολλά χρόνια η σατανική μάγισσα Μοργκάνα κατάφερε να σκοτώσει τον μάγο Μέρλιν με τη βοήθεια ενός προδότη βοηθού του, τον Χόρβαθ. Οι άλλοι δύο βοηθοί του, ο Μπαλτάζαρ και η Βερόνικα, έσπευσαν να βοηθήσουν αλλά αργοπορημένα. 

Στη μάχη, η Μοργκάνα ετοιμαζόταν να σκοτώσει τον Μπαλτάζαρ όμως η Βερόνικα θυσιάστηκε, απορροφώντας την ψυχή της Μοργκάνα στο σώμα της, αναγκάζοντας τον Μπαλτάζαρ να την κλείσει σε ένα ζοφερό φυλάκιο. Λίγο πριν πεθάνει, ο Μέρλιν έδωσε στον -αθάνατο- Μπαλτάζαρ ένα δαχτυλίδι για να εντοπίσει τον πρώτο μερλίνιο, ένα μάγο που θα διαδεχθεί τον Μέρλιν ως τον ικανότερο μάγο. Κοντά στη σύγχρονη εποχή, ο Μπαλτάζαρ έχει πιάσει τον Χόρβαθ και πολλούς μάγους που ήθελαν να ελευθερώσουν τη Μοργκάνα, αλλά δεν έχει καταφέρει να βρει τον πρώτο μερλίνιο. 

Μια μέρα έρχεται στο μαγαζί του ο δεκάχρονος Ντέιβ, ο οποίος δείχνει να είναι αυτός ο πρώτος μερλίνιος αλλά ελευθερώνει κατά λάθος τον Χόρβαθ. Μετά από μάχη, ο Μπαλτάζαρ και ο Χόρβαθ κλείνονται σε ένα μαγικό βάζο. Δέκα χρόνια αργότερα, οι Μπαλτάζαρ και Χόρβαθ βγαίνουν από το βάζο και αναζητούν το ζοφερό φυλάκιο και τον πρώτο μερλίνιο. Μόλις βρίσκει τον Ντέιβ, ο Μπαλτάζαρ αρχίζει να τον εκπαιδεύει σε περίπτωση που αναγκαστεί να αντιμετωπίσει τη Μοργκάνα.

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2010
Κατηγορία:Ταινίες φαντασίας
Κατηγορία:Ταινίες παραγωγής Walt Disney Pictures
Κατηγορία:Αγγλόφωνες ταινίες
Κατηγορία:Αμερικανικές buddy ταινίες
Κατηγορία:Αμερικανικές περιπετειώδεις ταινίες
Κατηγορία:Ταινίες γυρισμένες στο Νιου Τζέρσεϊ
Ιωάννης Κουμανούδης

Ο **Ιωάννης Κουμανούδης** ήταν Έλληνας ευεργέτης του 19ου αιώνα.

## Βιογραφία
Γεννήθηκε το 1811 στην Αδριανούπολη της Θράκης. Αδερφός του ήταν ο Στέφανος Κουμανούδης. Ο Ιωάννης Κουμανούδης είχε εγκατασταθεί στο Βελιγράδι και ασχολείτο με το εμπόριο και τα τραπεζιτικά. Ήταν μέλος του ιδιαίτερου συμβουλίου του ηγεμόνα της Σερβίας Μιχαήλ Οβρένοβιτς, ο οποίος τον έστειλε το 1862 στην Αθήνα για να διαπραγματευτεί τη συνεννόηση των χριστιανικών λαών των Βαλκανίων εναντίον της Τουρκίας. Απεβίωσε το 1866.

## Πηγές
* 

Κατηγορία:Έλληνες ευεργέτες
Πέτρος Κουμανούδης

Ο **Πέτρος Κουμανούδης** ήταν Έλληνας φιλόλογος και ευεργέτης του 19ου αιώνα.
## Βιογραφία
Γεννήθηκε το 1854 στην Αθήνα. Πατέρας του ήταν ο Στέφανος Κουμανούδης. Διετέλεσε διευθυντής της Εθνικής Τράπεζας. Δώρησε την βιβλιοθήκη του πατέρα του και τη δική του στην Αρχαιολογική Εταιρεία. 
Απεβίωσε το 1939.
## Πηγές
* 

Κατηγορία:Έλληνες φιλόλογοι
Κατηγορία:Έλληνες τραπεζίτες
Κατηγορία:Έλληνες ευεργέτες
Cmp (Unix)

Το **cmp** είναι ένα εργαλείο γραμμής εντολών για το Unix και την οικογένεια λειτουργικών συστημάτων βασισμένων σε αυτό. Συγκρίνει δύο αρχεία οποιουδήποτε τύπου και τυπώνει το αποτέλεσμα την έξοδο (standard output). Κανονικά το cmp δεν τυπώνει τίποτα αν τα αρχεία είναι ίδια, ενώ αν διαφέρουν τυπώνει το byte και τον αριθμό της γραμμής που βρέθηκε η πρώτη διαφορά. 

## Επιλογές
Το cmp δέχεται κάποιες επιπλέον επιλογές. Η έκδοση GNU του cmp δέχεται τις εξής:

; `-b, --print-bytes` : Εμφανίζει τα διαφορετικά byte.
; `-i SKIP, --ignore-initial=SKIP` : Αγνοεί τα πρώτα SKIP σε αριθμό byte της εισόδου.
; `-i SKIP1:SKIP2, --ignore-initial=SKIP1:SKIP2` : Αγνοεί τα πρώτα SKIP1 σε αριθμό byte του αρχείου FILE1 και τα πρώτα SKIP2 σε αριθμό byte του αρχείου FILE2.
; `-l, --verbose` : Εμφανίζει τους αριθμούς των byte και όλες τις τιμές τους που διαφέρουν.
; `-n LIMIT, --bytes=LIMIT` : Συγκρίνει το πολύ LIMIT αριθμό από byte.
; `-s, --quiet, --silent` : Δεν εμφανίζει κάτι, επιστρέφει μόνο κωδικό εξόδου (exit status).
; `-v, --version` : Εμφανίζει πληροφορίες για την έκδοση.
; `--help` : Εμφανίζει ένα αρχείο βοήθειας.

## Κωδικοί επιστροφής
*  0 - τα αρχεία είναι ίδια
*  1 - τα αρχεία διαφέρουν
*  2 - δεν υπάρχει πρόσβαση ή λείπει κάποια παράμετρος

## Δείτε επίσης
* Κατάλογος βοηθημάτων του Unix

## Εξωτερικοί σύνδεσμοι
*''Comparing and Merging Files'': Invoking cmp 

Κατηγορία:Unix
Νικόλαος Κυπαρίσσης

Ο **Νικόλαος Κυπαρίσσης** (Αθήνα, 1879–1944, Αθήνα), ήταν Έλληνας αρχαιολόγος του 19ου αιώνα.

## Βιογραφία
Γεννήθηκε το 1879 στην Αθήνα. Σπούδασε στην Αθήνα και Γερμανία με υποτροφία της Αρχαιολογικής Εταιρείας. Διορίστηκε έφορος Αρχαιοτήτων το 1910 και έγινε Έφορος Αρχαιοτήτων Αττικής και διευθυντής της Ακρόπολης από το 1924. Διετέλεσε επίσης διευθυντής του Αρχαιολογικού τμήματος στο Υπουργείο της Παιδείας. Εκτέλεσε ανασκαφές στην Κεφαλλονιά, Αχαΐα, Αττική και αλλού. 

## Παραπομπές


## Πηγές
* 

## Εξωτερικοί σύνδεσμοι
* Νικόλαος Κυπαρίσσης στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες αρχαιολόγοι
Ιωάννα Κωνσταντίνου

Η **Ιωάννα Κωνσταντίνου** (Αθήνα,1907 - 11 Μαρτίου 1989), ήταν Ελληνίδα αρχαιολόγος του 20ού αιώνα.

## Βιογραφία
Γεννήθηκε στην Αθήνα το 1907. Σπούδασε στην Αθήνα και τη Γερμανία. Διετέλεσε Επιμελήτρια Αρχαιοτήτων του Εθνικού Αρχαιολογικού Μουσείου. Δημοσίευσε αρκετές αρχαιολογικές μελέτες στην Αρχαιολογική Εφημερίδα. Σε συνεργασία με τον διευθυντή του Εθνικού Αρχαιολογικού Μουσείου Χρήστο Καρούζο, υπήρξαν οι υπεύθυνοι για την τρίτη κατα σειρά μουσιακή έκθεση του Αρχαιολογικού Μουσείου Δελφών, η οποία ολοκληρώθηκε το 1963. Την περίοδο εκείνη υπηρετούσε στη θέση του εφόρου Δελφών.

Η Ιωάννα Κωνσταντίνου κατά τη δεκαετία του 1950 ερεύνησε το ναό του Δαφνηφόρου Απόλλωνα, στην περιοχή της Ερέτριας. Το 1956, με τη συνεργασία του αρχαιολόγου Γιάννη Τραυλού αποκάλυψαν μέρος της μνημειώδους "Κρήνης", που βρίσκεται ανατολικά του ναού του Δαφνηφόρου Απόλλωνα.

## Παραπομπές - σημειώσεις


## Πηγές
* 
* 
* Βασίλειος Χ. Πετράκος, "Ιωάννα Κωνσταντίνου (1907-11.3.1989)", περιοδικό Ο Μέντωρ, τόμος 2, 1989 (τεύχη 3-8), τεύχος 3ο, σελ. 27-28.

Κατηγορία:Έλληνες αρχαιολόγοι
Έλλην

Ο **Έλλην** σύμφωνα με την αρχαία Ελληνική μυθολογία ήταν ο γενάρχης των Ελλήνων. Ήταν γιος του Δευκαλίωνος (ή σε κάποιες αναφορές του ίδιου του θεού Διός) και της Πύρρας, αδελφός του Αμφικτύονος και πατέρας του Αιόλου, του Ξούθου, και του Δώρου. Η γυναίκα του, μητέρα όλων των Ελλήνων, ήταν η Νύμφη Ορσηίς.

Κάθε ένας από τους γιούς του ίδρυσε από ένα πρωτεύον ελληνικό γένος: ο Αίολος τους Αιολείς, ο Δώρος τους Δωριείς, ενώ από τους υιούς του Ξούθου, Αχαιό και Ίων προέρχονται οι Αχαιοί και οι Ίωνες αντίστοιχα. Σύμφωνα με τον Ησίοδο στο έργο *Ηοίαι* ή *[[Κατάλογος Γυναικών]]*, από την ένωση της αδελφής του Έλληνος, Πανδώρας με τον Δία, γεννήθηκε ο Γραικός, από τον οποίο προέρχονται οι Γραικοί, ενώ από την ένωση της άλλης αδελφής του Έλληνος, Θυίας με τον Δία, γεννήθηκαν ο Μακεδνός από τον οποίο προέρχονται οι Μακεδόνες, και ο Μάγνης από όπου προέρχονται οι Μάγνητες.

Το εθνώνυμο Έλληνες χρονολογείται από την εποχή του Ομήρου. Στην Ιλιάδα, Ελλάς και Έλληνες ήταν τα ονόματα της φυλής από την Θεσσαλία (που αποκαλούνταν επίσης και Μυρμιδόνες) και ήταν εγκατεστημένη στη Φθία, με ηγέτη τον Αχιλλέα. Πέρασε πολύς καιρός πρωτού το όνομα αυτό επικρατήσει γενικά.

## Γενεαλογία Έλληνα

Σκαιά

## Παραπομπές


Κατηγορία:Επώνυμοι ήρωες της ελληνικής μυθολογίας
Κατηγορία:Δευκαλιωνίδες
Τσορίθο

[μικρογραφία|δεξιά|Ψημένα τσορίθο στο [Ισραήλ]]
Το **τσορίθο** (ισπ.: *chorizo*) είναι ένας όρος που συμπεριλαμβάνει διάφορους τύπους χοιρινών λουκάνικων που κατάγονται από την Ιβηρική Χερσόνησο.

## Γενικά
Το τσορίθο μπορεί να είναι ένα φρέσκο λουκάνικο, όπου σ' αυτή την περίπτωση πρέπει να μαγειρευτεί πριν φαγωθεί. Στην Ευρώπη είναι πιο συχνά ένα καπνιστό λουκάνικο, το οποίο έχει υποστεί κάποιου είδους ζύμωση, επομένως συνήθως κόβεται σε λεπτές φέτες και τρώγεται ωμό. Το Ισπανικό τσορίθο, όπως και το πορτογαλικό chouriço, παίρνει την ξεχωριστή αυτή μυρωδιά καπνού και το βαθύ κόκκινο χρώμα από τις καπνιστές κόκκινες πιπεριές. Λόγω του κόστους της ισπανικής καπνιστής πάπρικας, το μεξικάνικο τσορίθο συνήθως φτιάχνεται με πιπεριές τσίλι. Στη Λατινική Αμερική, χρησιμοποιείται επίσης ξύδι αντί για λευκό κρασί που χρησιμοποιείται στην Ισπανία. Στην Ισπανία και την Πορτογαλία τα λουκάνικα είναι συνήθως τυλιγμένα σε έντερα ζώων, σύμφωνα με το παραδοσιακό τρόπο που υπάρχει από τη ρωμαϊκή εποχή. Στη Λατινική Αμερική, ωστόσο, τυλίγονται σε φτιαχτά περιτυλίγματα κι έχουν μια λεία εμπορική εμφάνιση λόγω αυτού καθώς τα συγκεκριμένα περιτυλίγματα συχνά είναι χρωματιστά.

Το τσορίθο μπορεί να φαγωθεί ωμό (κομμένο ή σε σάντουιτς), ψητό στα κάρβουνα, τηγανητό ή σιγοβρασμένο σε ξινό κρασί ή κάποιο άλλο δυνατό αλκοολούχο ποτό όπως το κονιάκ.

Τα tapas bars (μαγαζιά που σερβίρουν τα ορεκτικα τάπας) έχουν γίνει αρκετά δημοφιλή τα τελευταία χρόνια σε πολλές μεγάλες πόλεις της Βόρειας Αμερικής.

## Ισπανικό τσορίθο
Το Ισπανικό τσορίθο είναι φτιαγμένο από ψιλοκομμένο χοιρινό και χοιρινό λίπος, καρυκευμένο με καπνιστή πάπρικα και αλάτι. Χαρακτηρίζεται είτε πικάντικο είτε γλυκό, ανάλογα με τον τύπο καπνιστής πάπρικας που έχει χρησιμοποιηθεί. Υπάρχουν εκατοντάδες ντόπιες ποικιλίες ισπανικών τσορίθο, καπνιστά ή και μη καπνιστά, τα οποία μπορεί να περιέχουν σκόρδο, βότανα και άλλα συστατικά. Για παράδειγμα, το τσορίθο που φτιάχνεται στην πόλη Παμπλόνα είναι ένα πολύ πιο παχύ λουκάνικο με κιμά πολύ πιο φίνα κομμένο. 

Το τσορίθο κυκλοφορεί στην αγορά σε είδη για όλα τα γευστικά γούστα. Από θέμα μεγέθους, κοντό ή και πιο μεγάλο και από θέμα γεύσης, σκληρό ή και απαλό. Πολλά είδη τσορίθο είναι προορισμένα απλά για να τρώγονται ωμά, άλλα πάλι θα ήταν προτιμότερο να μαγειρευτούν. Ένας γενικός κανόνας είναι ότι τα μακριά και λεπτά τσορίθο είναι γλυκύτερα και τα κοντά τσορίθο είναι πικάντικα, παρ'όλα αυτά δεν ισχύει πάντα.

Η Ισπανία παράγει επίσης πολλά άλλα είδη χοιρινών επεξεργασιών, όπως το λόμο εμπουτσάδο (*lomo embuchado*) δηλαδή φιλέτο επεξεργασμένο και αποξηραμένο μ' ένα παρόμοιο τρόπο όπως το τσορίθο. Το λόμο είναι μια άπαχη μορφή κρέατος που φτιάχνεται από τα νεφρά του γουρουνιού, έπειτα μαρινάρεται και αποξηραίνεται.

## Εξωτερικοί σύνδεσμοι
* 

Κατηγορία:Λουκάνικα
Κατηγορία:Ισπανική κουζίνα
Κατηγορία:Αποξηραμένα τρόφιμα
Κατηγορία:Κουζίνα του Νέου Μεξικού
Κωνσταντίνος Κωνσταντόπουλος (αρχαιολόγος)

Ο **Κωνσταντίνος Μ. Κωνσταντόπουλος** (1874-1943) ήταν Έλληνας αρχαιολόγος του 20ού αιώνα.

## Βιογραφικά στοιχεία
Γεννήθηκε στην Κωνσταντινούπολη το 1874. Σπούδασε νομισματική στη Γαλλία και Γερμανία με υποτροφία του Νομισματικού Μουσείου. Επέστρεψε και διορίστηκε Διευθυντής του Νομισματικού Μουσείου. Δημοσίευσε πάμπολλες μελέτες στη Διεθνή Εφημερίδα της Νομισματικής Αρχαιολογίας, Αρμονία, Βυζαντίδι, Επετηρίδα Εταιρείας Βυζαντινών σπουδών και αλλού.

## Πηγές

* 

## Εξωτερικοί σύνδεσμοι
* Κωνσταντίνος Κωνσταντόπουλος στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες αρχαιολόγοι
Κατηγορία:Νομισματολόγοι
Νικόλαος Κωστής

Ο **Νικόλαος Κωστής** (1805-1861) ήταν Έλληνας ιατρός και καθηγητής πανεπιστημίου του 19ου αιώνα.

## Βιογραφία
Γεννήθηκε στη Σμύρνη το 1805. Σπούδασε στη Γερμανία. Επέστρεψε και εγκαταστάθηκε στην Αθήνα από το 1837. Διορίστηκε καθηγητής της Φαρμακολογίας και Μαιευτικής στο Πανεπιστήμιο της Αθήνας. Διετέλεσε ιδιαίτερος γιατρός του Όθωνα, πρόεδρος του Ιατροσυνέδριου, και πρόεδρος του δημοτικού συμβουλίου Αθηνών. Ήταν επίσης πρόεδρος της Αρχαιολογικής Εταιρείας. Μεγάλη ήταν η συμβολή του κατά την επανάσταση της Θεσσαλίας το 1854.

Απεβίωσε το 1861.

## Πηγές
* 
* 

## Εξωτερικοί σύνδεσμοι
* Νεκρολογία από τον Α. Ρ. Ραγκαβή για τον θάνατο του Κωστή, δημοσιευμένη στο 265ο τεύχος της Πανδώρας.

Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες μαιευτήρες
Κατηγορία:Έλληνες φαρμακολόγοι
Hash (Unix)

Η **hash** είναι μια εντολή του Unix που εμφανίζει πληροφορίες για τη θέση εντολών που εντοπίζονται.

## Σύνταξη
ksh: hash [όνομα]

## Περιγραφή
Όταν ο χρήστης δίνει μια εντολή, το κέλυφος ψάχνει για αυτήν στις διαδρομές που ορίζονται στη μεταβλητή περιβάλλοντος PATH και αποθηκεύει τη θέση της (hash). Αυτή η εντολή είναι ενσωματωμένη στο κέλυφος και χρησιμοποιείται για την αναζήτηση της εντολής που δόθηκε. Στο κέλυφος C υλοποιείται με διαφορετικό τρόπο.

## Επιλογές
Υποστηρίζεται η εξής επιλογή:
 
 **όνομα** Ψάχνει στη μεταβλητή περιβάλλοντος PATH για το όνομα που δίνεται

## Κατάσταση εξόδου
Η εντολή επιστρέφει τις εξής τιμές εξόδου:

0 Επιτυχής λειτουργία

1 Σφάλμα

## Παραδείγματα
1. hash

Τυπώνει τον πίνακα με τις θέσεις των εντολών (hash).

2. hash cat

Αναζητά την εντολή cat στις διαδρομές της μεταβλητής περιβάλλοντος PATH. Αν αυτή βρεθεί, προστίθεται στον πίνακα.

## Δείτε επίσης
* bash
* csh
* find
* ksh
* Κέλυφος Bourne
* Κατάλογος βοηθημάτων του Unix

Κατηγορία:Unix
Βενετία Κώττα

Η **Βενετία Κώττα** ήταν Ελληνίδα αρχαιολόγος του 20ού αιώνα.

## Βιογραφία
Γεννήθηκε το 1897 ή το 1901 στην Αμισό του Πόντου, (σήμερα η Σαμψούντα). Έκανε τις γυμνασιακές της σπουδές στο Χάρκοβο της Ρωσίας. Αναφέρεται ότι διηύθυνε το Παρθεναγωγείο της Ελληνικής Κοινότητας Βουκουρεστίου στις αρχές της δεκαετίας του 1920. 
Σπούδασε στην Αθήνα και στο Παρίσι. Ήταν μια από τις πρώτες γυναίκες αρχαιολόγους και η πρώτη γυναίκα που υπέβαλε αίτηση υφηγεσίας στο Πανεπιστήμιο Θεσσαλονίκης το 1933, δύο φορές. Η πρώτη αίτησή της δεν κρίθηκε, αφού ο κριτής δήλωσε αναρμόδιος και η δεύτερη απορρίφθηκε. Κατά τη δεύτερη αίτηση, ο κοσμήτορας Ευστράτιος Πελεκίδης έθεσε θέμα αν επιτρέπεται μια γυναίκα να γίνει υφηγήτρια. Στη συζήτηση που έγινε σε συμβούλιο καθηγητών της Σχολής ακούστηκαν διάφορες απόψεις και τελικά απορρίφθηκε η αίτηση της Κώττα για διαδικαστικούς λόγους. Με την απόρριψη της αίτησής της τέθηκε θέμα "προοδευτικότητας" της Σχολής. Σύγχρονος (2016) σχολιασμός της υπόθεσης θεωρεί ότι η αίτηση απερρίφθη επειδή η υποψήφια ήταν γυναίκα. Σημειώνεται και το ότι δημοτικιστές καθηγητές που επαγγέλλονταν την ανανέωση της εκπαίδευσης, έστρεψαν τη συζήτηση σε διαδικαστικά θέματα και όχι επί της ουσίας. Πιστεύεται ότι η απόρριψη της Κώττα είχε να κάνει με τη δυσαρέσκεια των καθηγητών από το ότι εκείνη την εποχή αυξανόταν ο αριθμός των γυναικών φοιτητριών. Η υπόθεση συσχετίζεται με την ανάλογη δύο γυναικών ιατρών το 1908 και 1911. Τελικά η Φιλοσοφική Θεσσαλονίκης ενέταξε γυναίκες στο καθηγητικό δυναμικό της μόλις τη δεκαετία του 1970.

Ασχολήθηκε κυρίως με την Βυζαντινή αρχαιολογία, της οποίας πολλά ζητήματα εξέτασε. Εργάστηκε στο Βυζαντινό Μουσείο περισσότερο από μια δεκαετία μέχρι το θάνατό της το 1945. Δημοσίευσε αρκετές μελέτες στην Αρχαιολογική Εφημερίδα καθώς και αυτοτελή έργα.

## Εργογραφία
* Vénétia Cottas, Le théatre à Byzance, Paris : Librairie orientaliste Paul Geuthner, 1931. Σελ. 290.
* Η εξέλιξις της εικονογραφικής παραστάσεως του Ελκομένου (Χριστού) εν τη χριστιανική τέχνη. 	*Πρακτικά της εν Αθήναις Χριστιανικής Αρχαιολογικής Εταιρείας*, Περίοδος Τρίτη, Τ. 4 (1936-1938), σ. 5-27. *Δελτίον της Χριστιανικής Αρχαιολογικής Εταιρείας*
*Περί σπανίας παραστάσεως της Θεοτόκου επί εικόνος του Βυζαντινού Μουσείου Αθηνών. 	*Αρχαιολογική εφημερίς* : περιοδικόν της εν Αθήναις Αρχαιολογικής Εταιρείας T. 76 (1937), μέρ. 2ο, σ. 673-686.
* Venetia Cottas, "L'influence du drame "Christos paschon" sur l'art chrétien d'Orient", πρόλογος  Charles Diehl, Paris : Librairie Orientaliste Paul Geuthner, 1931.
* "Περί της εικονογραφήσεως του Επιταφίου εν σχέσει προς την Ακολουθίαν των Παθών της Μεγάλης Εβδομάδος", υπόμνημα. 	*Πρακτικά της εν Αθήναις Χριστιανικής Αρχαιολογικής Εταιρείας*, Τ. 3 (1934-1936), σ. ξε'-ξζ' *Δελτίον της Χριστιανικής Αρχαιολογικής Εταιρείας*

και άλλα.

## Πηγές

* 

Κατηγορία:Έλληνες αρχαιολόγοι
Δημήτριος Λάμψας

Ο **Δημήτριος Λάμψας** ήταν Έλληνας φιλόλογος και παιδαγωγός του 20ού αιώνα.

## Βιογραφία
Σπούδασε στην Αθήνα, Γερμανία και Ελβετία με υποτροφία του Ελληνικού κράτους. Επέστρεψε και διορίστηκε διευθυντής του Διδασκαλίου Λαρίσης και αργότερα του Μαρασλείου Διδασκαλείου στην Αθήνα. Διορίστηκε μέλος του Εκπαιδευτικού Συμβουλίου στο Υπουργείο της Παιδείας, πρόεδρος του ανωτάτου Εκπαιδευτικού Συμβουλίου και γενικός Διευθυντής Παιδείας. Διετέλεσε επίσης σύμβουλος της Αρχαιολογικής Εταιρείας.

## Συγγράμματα
Δημοσίευσε πολλές παιδαγωγικές μελέτες και έναν τόμο εμμέτρων μεταφράσεων γερμανικών ποιημάτων.

## Πηγές
* 

Κατηγορία:Έλληνες φιλόλογοι
Κατηγορία:Έλληνες παιδαγωγοί
Γιώργος Κουτρουμάνης

Ο **Γιώργος Κουτρουμάνης** είναι Έλληνας πολιτικός, μαθηματικός και πρώην Υπουργός Εργασίας και Κοινωνικής Ασφάλισης.

## Βιογραφικό
Γεννήθηκε το 1955 στο Νεοχώρι Καλαβρύτων. Σπούδασε στο Μαθηματικό Τμήμα του Πανεπιστημίου Αθηνών. Διετέλεσε μέλος του Διοικητικού Συμβουλίου της ΑΔΕΔΥ και πρόεδρος για 6 συνεχείς θητείες της *"Πανελλήνιας Ομοσπονδίας Προσωπικού Οργανισμών Κοινωνικής Πολιτικής"*. Είναι ιδρυτικό Μέλος της *[[UNICEF|Unicef]]* στην Ελλάδα. Από το 2005 είναι μέλος του Εθνικού Συμβουλίου του ΠΑΣΟΚ. Εξελέγη Βουλευτής Β' Αθηνών με το ΠΑΣΟΚ στις εκλογές του 2009.

Τον Οκτώβριο του 2009 ορκίστηκε Υφυπουργός Εργασίας και Κοινωνικής Ασφάλισης στην Κυβέρνηση Γεωργίου Παπανδρέου 2009, με Υπουργό τον Ανδρέα Λοβέρδο. Αναβαθμίστηκε στη θέση του Αναπληρωτή Υπουργού Εργασίας και Κοινωνικής Ασφάλισης τον Σεπτέμβριο του 2010, με υπουργό την Λούκα Κατσέλη και στη θέση του Υπουργού τον Ιούνιο του 2011, θέση την οποία κράτησε και στην κυβέρνηση Παπαδήμου.

Είναι παντρεμένος με την Βασιλική Σωτηροπούλου, με την οποία το 1994 απέκτησε ένα γιο, τον Σπύρο Κουτρουμάνη.
## Παραπομπές

## Πηγές
* Θεόδωρος Ηλ. Λουλούδης, *ΠΑΣΟΚ Αχαΐας. Μια διαδρομή 40 χρόνων, 1974-2014*, Αχαϊκή Βιβλιοθήκη, Εκδόσεις Πελοπόννησος, Πάτρα 2014. ISBN 978-618-81328-4-9
## Εξωτερικοί σύνδεσμοι
* Βιογραφικό του Γιώργου Κουτρουμάνη στο pasok.gr

Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υπουργοί Εργασίας και Κοινωνικής Ασφάλισης
Κατηγορία:Έλληνες υπουργοί Υγείας Πρόνοιας και Κοινωνικών Ασφαλίσεων
Κατηγορία:Έλληνες αναπληρωτές υπουργοί Εργασίας και Κοινωνικής Ασφάλισης
Κατηγορία:Έλληνες υφυπουργοί Εργασίας και Κοινωνικής Ασφάλισης
Κατηγορία:Έλληνες συνδικαλιστές
Βασίλειος Λεονάρδος

Ο **Βασίλειος Λεονάρδος** (1857-1930), ήταν Έλληνας αρχαιολόγος του 20ού αιώνα.

## Βιογραφία
Γεννήθηκε το 1857. Σπούδασε ιατρική στην Αθήνα, έπειτα αρχαιολογία στην Βιέννη και Έρλαγκεν της Γερμανίας. Διορίστηκε αρχικά ως έφορος της Αρχαιολογικής Εταιρείας, μετά ως έφορος αρχαιοτήτων Φθιώτιδας και Φωκίδας, και μετά Ολυμπίας. Εργάστηκε κυρίως στο Επιγραφικό Μουσείο ως έφορος. Το 1911 διορίστηκε τμηματάρχης στο Αρχαιολογικό τμήμα του Υπουργείου Παιδείας. Διετέλεσε διευθυντής της Αρχαιολογικής Εφημερίδας, της οποίας πρώτος προήγαγε την δημοσίευση. 

Διηύθυνε μακροχρόνιο ανασκαπτικό έργο του Αμφιαρείου του Ωρωπού, και την ανασκαφή της Λυκοσούρας. 

Απεβίωσε το 1930.

## Συγγράμματα
* «η Ολυμπία»

## Παραπομπές


## Πηγές
* 

Κατηγορία:Έλληνες αρχαιολόγοι
Χαράλαμπος Μακαρόνας

Ο **Χαράλαμπος Ι. Μακαρόνας** (Αθήνα, 1905 - 11 Ιουνίου 1977), ήταν Έλληνας αρχαιολόγος του 20ού αιώνα. Ήταν ο ιδρυτής και πρώτος διευθυντής του Αρχαιολογικού Μουσείου Θεσσαλονίκης.

## Βιογραφία
Γεννήθηκε στην Αθήνα και σπούδασε στα Πανεπιστήμια Αθηνών και Θεσσαλονίκης. Μπήκε στην Αρχαιολογική υπηρεσία το 1924. Διετέλεσε Επιμελητής Αρχαιοτήτων Μακεδονίας και Διευθυντής Αρχαιοτήτων της Προεδρίας της Κυβερνήσεως. Εκτέλεσε ανασκαφές στη Νάουσα, στο Δίον και στη Δοϊράνη, ενώ δημοσίευσε μελέτες στην Αρχαιολογική Εφημερίδα. Πέθανε σε ηλικία 72 ετών, το 1977. Ήταν παντρεμένος με την Έλλη.

## Παραπομπές - σημειώσεις


## Πηγές
* 

Κατηγορία:Έλληνες αρχαιολόγοι
Ιωάννης Μαρκόπουλος

Ο **Ιωάννης Μαρκόπουλος** ήταν Έλληνας μηχανικός, επιθεωρητής δημοσίων έργων του 20ού αιώνα και ευεργέτης.
## Βιογραφία
Γεννήθηκε στην Σμύρνη το 1837. Σπούδασε στην σχολή των γεφυροποιών μηχανικών στο Παρίσι και στην Σχολή των Ναυτικών Δοκίμων στον Πειραιά. Το 1926 διέθεσε μέρος της περιουσίας του για την Αρχαιολογική Εταιρεία. Απέθανε το 1926.

## Πηγές
* 

Κατηγορία:Έλληνες ευεργέτες
Γεράσιμος Μαυρογιάννης

Ο **Γεράσιμος Μαυρογιάννης** ήταν Έλληνας λόγιος και ζωγράφος του 19ου αιώνα.
## Βιογραφία
Γεννήθηκε το 1823 στην Κεφαλλονιά. Το 1860 κυκλοφόρησε στην Αθήνα την εφημερίδα *«Φωνή της Ελευθερίας»*. Υπήρξε πληρεξούσιος στη Συνέλευση του 1862. Διετέλεσε πρόξενος της Ελλάδας στη Μασσαλία, και κατόπιν διευθυντής του Σχολείου Καλών Τεχνών στην Αθήνα. Ήταν ο πρώτος που ασχολήθηκε με τη Βυζαντινή τέχνη στην Ελλάδα. Απεβίωσε το 1905.

## Παραπομπές


## Πηγές
* 

Κατηγορία:Έλληνες λόγιοι του 19ου αιώνα
Κατηγορία:Έλληνες ζωγράφοι του 19ου αιώνα
Κατηγορία:Έλληνες πληρεξούσιοι
Κατηγορία:Έλληνες διπλωμάτες
Κατηγορία:Έλληνες εκδότες
Ιωάννης Μηλιάδης

Ο **Ιωάννης Μηλιάδης** (1895-1975) ήταν Έλληνας αρχαιολόγος του 20ού αιώνα.
## Βιογραφία
Γεννήθηκε στην Αθήνα το 1895. Γιος του Νικολάου Μηλιάδη, αξιωματικού του ελληνικού στρατού, και της Καλλιόπης το γένος Κουφογιάννη, σπούδασε στη Φιλοσοφική της Αθήνας, αλλά παρακολούθησε και μαθήματα Νομικής. Έκανε μεταπτυχιακά στη Βιέννη, στο Βερολίνο και στο Μόναχο. Το 1919 συμμετείχε στην Καλλιτεχνική Συντροφιά, μαζί με τους Τέλλο Αγρα, Δημοσθένη Βουτυρά, Αγγελο Δόξα, Δημήτρη Μυράτ και άλλους. Ήταν δημοτικιστής, μέλος του Εκπαιδευτικού Ομίλου και της Δημοκρατικής Νεολαίας του Αλέξανδρου Παπαναστασίου.

Διορίστηκε στην Αρχαιολογική Υπηρεσία το 1919 και έγινε Έφορος Αρχαιοτήτων το  1925. Διενήργησε ανασκαφές σε Αγρίνιο, Αμβρακία, Νικόπολη και αλλού. Το 1940 ανέλαβε διευθυντής του Μουσείου Ακροπόλεως θέση στην οποία παρέμεινε μέχρι το 1961 που συνταξιοδοτήθηκε αν και εξακολούθησε να παρέχει υπηρεσίες στο Μουσείο αμισθί μέχρι τον θάνατό του. Ήταν πρωτεργάτης, μαζί με τους αρχαιολόγους Χρήστο Καρούζο και Σέμνη Παπασπυρίδη-Καρούζου, της σωτηρίας των ελληνικών αρχαιοτήτων κατά τη διάρκεια του Β΄ Παγκοσμίου Πολέμου. Την περίοδο της Κατοχής συμμετείχε στο Εθνικό Συμβούλιο ως εθνοσύμβουλος Αθηνών. Θα συλληφθεί μετά τα Δεκεμβριανά και θα σταλεί στο στρατόπεδο Ελ Ντάμπα της Λιβύης.

Υπήρξε ιδρυτικό μέλος της ΕΛΔ και πρόεδρος της επιτροπής της για την επεξεργασία του προγράμματός της. Θα διαφωνήσει με την ΕΛΔ και το 1946 θα ενταχθεί στην «Ανεξάρτητη Σοσιαλιστική Ομάδα» και μετέπειτα στο Κόμμα των Προοδευτικών Φιλελευθέρων. Το 1964 διορίστηκε στο Διοικητικό Συμβούλιο του Εθνικού Θεάτρου με πρόεδρο τον Γιώργο Θεοτοκά.

Υπήρξε πολυσχιδής πνευματική προσωπικότητα αφήνοντας έργο που πραγματεύεται ευρύτερα θέματα λογοτεχνικά και κοινωνικού προβληματισμού, συνδεδεμένα με το ευρύτερο πλαίσιο της εποχής του.

Πέθανε στην Αθήνα στις 24/9/1975 από ανακοπή καρδιάς κατά τη διάρκεια συνεδρίασης στο Υπουργείο Πολιτισμού για την Ακρόπολη.

## Πηγές
* 
* Γιάννης Παπακώστας, *Από τη Λογοτεχνία στον Κοινωνικό Προβληματισμό, Γιάννης Μηλιάδης (1895-1975),* Ίδρυμα Κώστα και Ελένης Ουράνη, Αθήνα 2012.
* Γιάννης Μηλιάδης (επιμέλεια Γιολάντα Χατζή). *Γράμματα στην Ελλη. Αλληλογραφία με την Έλλη Λαμπρίδη*. Αρχείο, Ιούλιος 2017.
* Εκδήλωση μνήμης αφιερωμένη στο Γιάννη Μηλιάδη, 4/11/2016.
## Παραπομπές


Κατηγορία:Έλληνες αρχαιολόγοι
Κατηγορία:Νομισματολόγοι
Χρίστος Μητσόπουλος

Ο **Χρίστος Μητσόπουλος** ήταν Έλληνας πολιτικός του 20ού αιώνα.

## Βιογραφία
Γεννήθηκε το 1870 και ήταν γιος του Ηρακλή Μητσόπουλου. Σπούδασε νομικά στην Αθήνα και το Παρίσι.  Διετέλεσε διπλωματικός απεσταλμένος της Ελλάδας στο Παρίσι, την Κωνσταντινούπολη, τη Ρουμανία, και την Αίγυπτο, ενώ διετέλεσε επιτετραμμένος στη Ρώμη. Εκλέχτηκε Βουλευτής Αττικής το 1915 και το 1920. Ήταν Σύμβουλος της Αρχαιολογικής Εταιρείας. Απεβίωσε το 1935.

## Πηγές
* 

Κατηγορία:Έλληνες διπλωμάτες
Κατηγορία:Βουλευτές Αττικής
Μάρκελλος Μιτσός

Ο **Μάρκελλος Μιτσός** (Χίος, Ιούλιος 1908 - Αθήνα, Ιούλιος 1991) ήταν Έλληνας αρχαιολόγος του 20ού αιώνα.

Σπούδασε στην Αθήνα Αρχαιολογία με εξειδίκευση στην Επιγραφική και ολοκλήρωσε τις σπουδές του στο Βερολίνο της Γερμανίας. Διετέλεσε επιμελητής αρχαιοτήτων από το 1931 και Διευθυντής του Επιγραφικού Μουσείου από το 1938 μέχρι το 1966. 

Έκανε ανασκαφές σε διάφορες περιοχές της Ελλάδος και υπήρξε Γενικός Έφορος Αρχαιοτήτων στο Υπουργείο Πολιτισμού και Επιστημών. Ταξίδεψε επανειλημμένα και έζησε για μεγάλα χρονικά διαστήματα στις ΗΠΑ., ως επιστημονικός επισκέπτης, μετά από πρόσκληση του Institute for Advanced Study στο Πρίνστον. Δημοσίευσε αρχαιολογικές μελέτες στην Αρχαιολογική Εφημερίδα. Έγραψε βιβλία, άρθρα σε περιοδικά και έλαβε μέρος με ανακοινώσεις, σε πολλά διεθνή επιστημονικά συνέδρια. Το βιβλίο του «Αργολική Προσωπογραφία» θεωρείται από την αρχαιολογική κοινότητα, ως ιδιαίτερα σημαντικό. 

Ήταν παντρεμένος με την Άννα Ορφανού-Μιτσού (ιατρό μικροβιολόγο) και με την οποία απέκτησαν δύο κόρες, την Ειρήνη και την Ελισάβετ.

## Πηγές
* 

Κατηγορία:Έλληνες αρχαιολόγοι
Γεώργιος Μυλωνάς (αρχαιολόγος)

Ο **Γεώργιος Μυλωνάς** του Εμμανουήλ (9 Δεκεμβρίου 1898 - 15 Απριλίου 1988) ήταν Έλληνας αρχαιολόγος, καθηγητής πανεπιστημίου και ακαδημαϊκός.
## Βιογραφία
Γεννήθηκε τον Δεκέμβριο του 1898 στη Σμύρνη. Σπούδασε αρχαιολογία στο Πανεπιστήμιο Αθηνών, από το οποίο αποφοίτησε το 1922 ενώ υπηρετούσε με τον ελληνικό στρατό στη Μικρά Ασία. Συνέχισε τις σπουδές του στο Πανεπιστήμιο Αθηνών, από όπου έλαβε το διδακτορικό του το 1927. Το 1929 ολοκλήρωσε και δεύτερο διδακτορικό στο Πανεπιστήμιο Τζονς Χόπκινς των ΗΠΑ. Διετέλεσε επίκουρος καθηγητής αρχαιολογίας στο Πανεπιστήμιο του Σικάγου (1929) καθώς και στο Πανεπιστημίου του Ιλινόις (1931-1933) και από το 1933 ανέλαβε τη θέση Καθηγητού Αρχαιολογίας στο πανεπιστήμιο Ουάσιγκτον του Σαιντ Λούις. Στο Σαιντ Λουις δίδαξε μέχρι τη συνταξιοδότησή του το 1966, χρόνια κατά τα οποία υπηρέτησε και ως Πρόεδρος του Τμήματος Ιστορίας της Τέχνης και Αρχαιολογίας και Διακεκριμένος Καθηγητής.  

Το 1950 υπήρξε καθηγητής της Αμερικανικής Αρχαιολογικής Σχολής στην Αθήνα καθώς και στη περίοδο 1963-1964. Το 1954 δίδαξε ως επισκέπτης καθηγητής στο πανεπιστήμιο Αθηνών. Υπήρξε ειδικός σύμβουλος του Βασιλέως Παύλου επί θεμάτων του αντικειμένου του, καθώς και στη συνέχεια του Βασιλέως Κωνσταντίνου Β΄ για την ίδρυση του Διεθνούς Αμφικτιονικού κέντρου των Δελφών. 

μικρογραφία|Ο τάφος του Γεώργιου Μυλωνά στις Μυκήνες
Το 1970 έγινε μέλος της Ακαδημίας Αθηνών. Διηύθυνε ανασκαφές στην Όλυνθο, Άγιο Κοσμά Αττικής, Ελευσίνα, Ακροπόταμο Καβάλας και κυρίως στις Μυκήνες. To 1987 τιμήθηκε με το βραβείο «Ολυμπία», από το ίδρυμα "Αλέξανδρος Ωνάσης".

Πέθανε στην Αθήνα, ενώ διατελούσε γραμματέας της Αρχαιολογικής Εταιρείας και κηδεύτηκε από τον Μητροπολιτικό Ναό Αθηνών στις 17 Απριλίου 1988. Η ταφή του έγινε στις Μυκήνες.

## Παραπομπές


## Πηγές
* 

Κατηγορία:Έλληνες αρχαιολόγοι
Κατηγορία:Έλληνες πανεπιστημιακοί του 20ού αιώνα
Κατηγορία:Μέλη της Ακαδημίας Αθηνών
Κατηγορία:Πρόεδροι της Ακαδημίας Αθηνών
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Fg (Unix)

Η **fg** είναι εντολή διαχείρισης εργασιών για το Unix και την οικογένεια λειτουργικών συστημάτων βασισμένων σε αυτό, η οποία συνεχίζει την εκτέλεση μιας σταματημένης διεργασίας, φέρνοντάς τη στο προσκήνιο και ανακατευθύνοντας την καθιερωμένη είσοδο και έξοδό της στο τερματικό του χρήστη. Η fg πρέπει να περιλαμβάνεται σε κάθε λειτουργικό σύστημα για να είναι αυτό σύμφωνο με το πρότυπο POSIX. 

## Δείτε επίσης
*bg, η συμπληρωματική εντολή που στέλνει μια διεργασία στο παρασκήνιο
*SIGCONT

## Παραπομπές


Κατηγορία:Unix
Bg (Unix)

Η **bg** είναι μια εντολή διαχείρισης εργασιών για το Unix και την οικογένεια λειτουργικών συστημάτων βασισμένων σε αυτό, η οποία συνεχίζει την εκτέλεση μιας σταματημένης διεργασίας χωρίς να τη φέρνει στο προσκήνιο (foreground) - η διεργασία συνεχίζει να εκτελείται στο παρασκήνιο (background) χωρίς να δέχεται είσοδο από το τερματικό. Για να είναι ένα λειτουργικό σύστημα σύμφωνο με το πρότυπο POSIX πρέπει να περιλαμβάνει την bg.

## Δείτε επίσης
*fg, η συμπληρωματική εντολή που φέρνει μια διεργασία στο προσκήνιο

## Παραπομπές


Κατηγορία:Unix
Τελεία (Unix)

Η **.** (*εντολή τελεία*) χρησιμοποιείται για να εκτελεί το πρώτο της όρισμα, ένα *αρχείο*. Μπορούν να δοθούν *παράμετροι* σαν δεύτερο όρισμα. Το πρώτο όρισμα, το *αρχείο*, δε χρειάζεται να είναι εκτελέσιμο, αλλά πρέπει να είναι προσβάσιμο από κάποιο φάκελο στη μεταβλητή περιβάλλοντος PATH. Η εντολή τελεία χρησιμοποιείται συχνά για να ορίζονται μεταβλητές περιβάλλοντος που είναι προσβάσιμες μέσα στην εκτελούμενη διεργασία. Αντίθετα με την περίπτωση το *αρχείο* να εκτελούνταν απευθείας σαν εκτελέσιμο αρχείο, δεν ανοίγει κάποια νέα διεργασία και οι ορισμοί του περιβάλλοντος που έχουν δοθεί ισχύουν για την εκτελούμενη διεργασία ή κέλυφος.
Η *εντολή τελεία* δεν πρέπει να συγχέεται με τα κρυφά αρχεία που αρχίζουν από τελείες.

## Δείτε επίσης
* Κατάλογος βοηθημάτων του Unix

## Εξωτερικοί σύνδεσμοι
* Εξήγηση των τριών διαφορετικών τρόπων χρήσης της τελείας στο Unix 

Κατηγορία:Unix
Stty

Η εντολή **stty** του Unix χρησιμοποιείται για την αλλαγή των ρυθμίσεων ενός τερματικου Unix. Η εντολή μπορεί να χρησιμοποιηθεί για να αλλάζονται κωδικοί πλήκτρων, για χειρισμό ειδικών χαρακτήρων, κλπ. Η stty προσφέρει στον προγραμματιστή ένα πλήρες σύνολο από χαρακτηριστικά που είναι διαθέσιμα και στην ncurses αλλά με πιο απλό τρόπο, πακετάροντάς τα σε μια εύχρηστη εντολή του Unix. Χρησιμοποιείται σπάνια πια λόγω της μειωμένης χρήσης της γραμμής εντολών και των σειριακών θυρών UART/RS-232.

## Παράδειγμα
Έστω το εξής παράδειγμα, με το οποίο απενεργοποιείται η ηχώ (echo) στο τερματικό, δηλαδή ό,τι πληκτρολογείται δεν εμφανίζεται στην οθόνη:

 stty -echo

Η ηχώ ενεργοποιείται πάλι με την εξής εντολή:

 stty echo

## Δείτε επίσης
* Κατάλογος βοηθημάτων του Unix

Κατηγορία:Unix
Αχμέντ Μοχάμεντ Μοχάμουντ

Ο **Αχμέτ Μοχάμετ Μαχαμούντ Σιλάνγιο** (Ahmed Mohamed Mahamoud "Silanyo", σομαλικά: *Axmed Maxamed Maxamuud "Siilaanyo"*, 1938 - 15 Νοεμβρίου 2024), αραβικά: احمد محمد محمود سيلانيو) ήταν Σομαλός πολιτικός και πρόεδρος του Κόμματος Ειρήνης, Ενότητας και Ανάπτυξης (Kulmiye). Εξελέγη πρόεδρος του μη αναγνωρισμένου κράτους Σομαλιλάνδη το 2010 και κυβέρνησε ως το 2017. Το κράτος διεκδικείται εξ ολοκλήρου από τη Σομαλία.

## Πρώτα χρόνια
Ο Σιλάνγιο προέρχεται από την σημαντική φατρία Ισαάκ του υποφύλου Χαμπάρ Τζέκλο. Από το 1946 ως το 1957 παρακολούθησε μαθήματα σε σχολεία δευτεροβάθμιας εκπαίδευσης στις πόλεις Σικχ και Αμούντ στα βορειοδυτικά της Σομαλίας. Την περίοδο 1958-1960 πέτυχε στις εξετάσεις για το GCE στο Λονδίνο και εν συνεχεία φοίτησε στο κολέγιο του πανεπιστημίου του Μάντσεστερ, από όπου απέκτησε τιμητικό πτυχίο Μπάτσελορ στα Οικονομικά (1960-63). Ολοκλήρωσε τις μεταπτυχιακές του σπουδές στις οικονομικές επιστήμες στο ίδιο πανεπιστήμιο, το 1966.

## Πολιτική καριέρα
Υπηρέτησε ως υπάλληλος στο υπουργείο σχεδιασμού και συντονισμού στο Μογκαντίσου την περίοδο από το 1965 ως το 1969. Εν συνεχεία χρημάτισε υπουργός στο εν λόγω χαρτοφυλάκιο (1969-1973), υπουργός εμπορίου (1973-1978 και1980-1982), καθώς επίσης και επικεφαλής της Εθνικής Οικονομικής Επιτροπής (1978-1980). Ήταν επίσης ο μακροβιότερος πρόεδρος του Σομαλικού Εθνικού Κινήματος, στο παράρτημα του Ηνωμένου Βασιλείου, από το 1982 ως το 1990. Το 1993 έγινε μέλος της Βουλής των Αντιπροσώπων της Σομαλιλάνδης, αξίωμα που διατήρησε ως το 1997. Ακολούθησε η θητεία του στο υπουργείο οικονομικών για την περιοχή της Σομαλιλάνδης (1997-1999), διάστημα κατά το οποίο ξεκίνησε την εφαρμογή μεταρρυθμίσεων για την οικονομία. Το 1999 και για έναν χρόνο εργάστηκε ως υπουργός σχεδιασμού και συντονισμού, για να παραιτηθεί το 2001.

## Πρόεδρος της Σομαλιλάνδης
Ο Σιλάνγιο διεκδίκησε το προεδρικό αξίωμα με την αντιπολίτευση και έλαβε μέρος στις προεδρικές εκλογές που διεξήχθησαν στις 26 Ιουνίου 2010. Εξελέγη πρόεδρος με ποσοστό 49,94 % των ψήφων. Ο έως τότε πρόεδρος, Νταχίρ Ριγιάλε Καχίν, είχε λάβει 33%. Ο Σιλάνγιο ορκίστηκε πρόεδρος στις 26 Ιουλίου 2010. Παρέμεινε πρόεδρος ως τις 13 Δεκεμβρίου 2017, οπότε τον διαδέχθηκε ο Μιουζ Μπίχι Αμπντί.

## Θάνατος
Απεβίωσε στις 15 Νοεμβρίου 2024, σε ηλικία 86 ετών.

## Παραπομπές


Κατηγορία:Πρόεδροι της Σομαλιλάνδης
At (Unix)

Στα λειτουργικά συστήματα που μοιάζουν με το Unix, η εντολή **<code>at</code>** χρησιμοποιείται για να χρονοπρογραμματίζονται εντολές που θα εκτελεστούν κάποια στιγμή στο μέλλον.

Η εντολή διαβάζει μια σειρά εντολές από την καθιερωμένη έξοδο (standard input) και τις ομαδοποιεί όλες μαζί σαν μια "at-εργασία" ("at-job") που θα εκτελεστεί κάποια μεταγενέστερη χρονική στιγμή.
Η εργασία αυτή κληρονομεί το τρέχον περιβάλλον, επομένως εκτελείται στον ίδιο φάκελο και με τις ίδιες μεταβλητές περιβάλλοντος, όπως τη στιγμή που χρονοπρογραμματίστηκε.

Διαφέρει από την `[[cron]]`, η οποία χρησιμοποιείται για επαναλαμβανόμενες εργασίες (π.χ. κάθε ώρα, κάθε Τρίτη, 1η Ιανουαρίου κάθε έτους).
Όπως και με την `cron`, πολλά συστήματα Unix επιτρέπουν στο διαχειριστή να περιορίζει την πρόσβαση στην εντολή `at`.

Η **<code>at</code>** μπορεί να στείλει email σε κάποιον χρήστη όταν τελειώσει την εργασία της, μπορεί να χρησιμοποιεί πάνω από μια ουρές από εργασίες και μπορεί να διαβάζει τη λίστα των εργασιών από κάποιο χρήστη αντί από την είσοδο. Για παράδειγμα, μια εντολή που μεταγλωττίζει ένα πρόγραμμα σε C στις 11:45 π.μ. στις 31 Ιανουαρίου και στέλνει email με τα αποτελέσματα της εξόδου (STDOUT) και της εξόδου σφαλμάτων (STDERR) στον χρήστη με το τρέχον ID είναι:

 $ echo "cc -o foo foo.c" | at 1145 jan 31

ή

 $ at 1145 jan 31
 at> cc -o foo foo.c
 at> ^D (press Control-D while at the beginning of a line)

Σε κάποια λειτουργικά συστήματα τύπου Unix χρησιμοποιεί έναν δαίμονα (daemon), τον **<code>atd</code>**, ο οποίος περιμένει στο παρασκήνιο και ελέγχει περιοδικά τη λίστα με τις εργασίες, εκτελώντας αυτές που πρέπει στο σε κάποια χρονική στιγμή, για λογαριασμό της εντολής **<code>at</code>**. 

Αν χρησιμοποιηθεί η εντολή **<code>batch</code>** αντί της `at`, μπορούν να εκτελούνται οι προγραμματισμένες εργασίες μόνο όταν το φορτίο του συστήματος είναι μικρότερο από 0,8.

Τα λειτουργικά συστήματα Windows NT, 2000, XP και 7 έχουν επίσης μια αντολή `[[at (Windows)|at]]` (παρόμοια με την `[[cron]]`), αλλά προτιμάται έναντι αυτής ο Task Scheduler.

## Δείτε επίσης
* cron - τρέχει προγραμματισμένες εργασίες σε τακτά χρονικά διαστήματα.
* launchd - ο αντικαταστάτης της at από την Apple.
* Κατάλογος βοηθημάτων του Unix

## Εξωτερικοί σύνδεσμοι
* Σελίδα man της εντολής at

Κατηγορία:Unix
Μεσιέ 67

Το **Μεσιέ 67** (γνωστό και ως *M67* και *NGC 2682*) είναι γηραιό ανοικτό σμήνος σε απόσταση περίπου 2.700 ετών φωτός στον αστερισμό Καρκίνο. Είναι από τα γηραιότερα σμήνη του Γαλαξία με ηλικία περίπου τεσσάρων δισεκατομμυρίων ετών, άρα τα άστρα του Μ67 έχουν λίγο μικρότερη ηλικία από τον Ήλιο.

Ανακαλύφθηκε από τον Γιόχαν Γκότφριντ Κέλερ (Johann Gottfried Köhler) το 1779. Ο Σαρλ Μεσιέ το ανακάλυψε ανεξάρτητα ένα χρόνο αργότερα και το πρόσθεσε στον κατάλογό του.

## Χαρακτηριστικά
Το M67 έχει περισσότερα από 100 άστρα όμοια με τον Ήλιο και πολλούς ερυθρούς γίγαντες. Ο συνολικός αριθμών άστρων είναι περίπου 500. Δεν περιέχει άστρα που βρίσκονται στην κύρια ακολουθία πιο ζεστά από φασματικό τύπο F, εκτός από τους «μπλε αποκομμένους» καθώς άστρα λαμπρότερα από F έχουν εγκαταλείψει τη κύρια ακολουθία εδώ και καιρό. Στη πραγματικότητα αν τα άστρα του Μ67 τοποθετηθούν στο διάγραμμα HR υπάρχει μία εμφανής στροφή, αντιπροσωπεύοντας το σημείο στο οποίο τα άστρα της κύριας ακολουθίας γίνονται ερυθροί γίγαντες.  Καθώς το σμήνος γίνεται μεγαλύτερο σε ηλικία, η στροφή μετατοπίζεται πιο κάτω και δεξιά στο διάγραμμα. [thumb|300px| Το διάγραμμα Hertzsprung-Russell για τα γηραιά ανοικτά σμήνη Μ67 και [NGC 188.]]

Φαίνεται ότι το Μεσιέ 67 δε διαθέτει ένα αντικειμενικό δείγμα αστέρων. Μία αιτία αυτού είναι ότι το σμήνος έχει υποστεί διαχωρισμό μάζας, δηλαδή τα ελαφρότερα άστρα βρίσκονται σε μεγαλύτερη απόσταση από τα βαρύτερα, τα οποία βρίσκονται στο κέντρο του σμήνους.

### Ηλικία
Το Μ67 δεν είναι το γηραιότερο γνωστό ανοικτό σμήνος, αλλά λίγα σμήνη είναι γνωστό ότι έχουν μεγαλύτερη ηλικία. Το Μ67 είναι ένα σπουδαίο εργαστήριο για τη μελέτη της αστρικής εξέλιξης, καθώς όλα του τα άστρα είναι στην ίδια απόσταση και έχουν την ίδια ηλικία με την εξαίρεση των λεγόμενων «μπλε αποκκομένων» (blue stragglers)., των οποίων η καταγωγή δεν έχει κατανοηθεί πλήρως.

Το Μεσιέ 67 είναι το κοντινότερο γηραιό σμήνος, και γι´αυτό το λόγο έχει γίνει μόνιμο παράδειγμα για τη μελέτη της αστρικής εξέλιξης. Πιθανότατα είναι το δεύτερο καλύτερα μελετημένο ανοικτό σμήνος μετά τις Υάδες, το οποίο είναι το εγγύτερο ανοικτό σμήνος και είναι αρκετά νεότερο από το M67. Αν και το Μ67 είναι ένα από τα καλύτερα μελετημένα ανοικτά σμήνη φυσικές παράμετροι όπως ηλικία, μάζα και αριθμός αστέρων ενός συγκεκριμένου τύπου διαφέρουν πολύ. Οι Richer και σία  υπολογίζουν ότι έχει ηλικία 4 δισεκατομμυρίων ετών, μάζα 1080 φορές μεγαλύτερη από την ηλιακή και περιέχει 150 λευκούς νάνους. Οι Hurley και σία  υπολογίζουν ότι έχει μάζα 1400 μεγαλύτερη από την ηλικία και είχε αρχική μάζα 10 φορές μεγαλύτερη.

Μόνο λίγα έχουν μεγαλύτερη ηλικία. Το NGC 188, που θεωρούταν για καιρό το γηραιότερο στον γαλαξία, έχει ηλικία 5 δισεκατομμυρίων ετών, ενώ το NGC 6791 με ηλικία 7 δισεκατομμύρια έτη είναι γηραιότερο γνωστό σμήνος.

## Παραπομπές


## Εξωτερικοί σύνδεσμοι

* Messier 67, SEDS Messier pages

Κατηγορία:Ανοικτά σμήνη
67
2682
Κατηγορία:Καρκίνος (αστερισμός)
Μεσιέ 72

Το **Μεσιέ 72** (γνωστό και ως *M72* και *NGC 6981*) είναι σφαιρωτό σμήνος σε απόσταση περίπου 55.000 ετών φωτός στον αστερισμό Υδροχόο. Είναι ένα από τα αχνότερα και φαινομενικά μικρά σφαιρωτά σμήνη στον κατάλογο του Μεσιέ. Σε μικρή απόσταση βρίσκεται ο μικρός αστερισμός Μεσιέ 73.

Ανακαλύφθηκε από τον Πιέρ Μεσαίν τις 29 Αυγούστου 1780 και ο Σαρλ Μεσιέ το πρόσθεσε στον κατάλογό του αργότερα τον ίδιο χρόνο.

Είναι ένα από τα πιο απομακρυσμένα σφαιρωτά σμήνη και βρίσκεται πέρα από το γαλαξιακό κέντρο, σε μία απόσταση από το ηλιακό σύστημα 55.000 ετών φωτός. Έχει διάμετρο 106 έτη φωτός και είναι πολύ χαλαρό (τάξη συγκέντρωσης ΙΧ). Μονο το Μεσιέ 71 (Χ-ΧΙ) και το Μεσιέ 56 (ΧΙ) είναι πιο χαλαρά από τα σφαιρωτά σμήνη του καταλόγου Μεσιέ. Περιέχει 42 μεταβλητούς αστέρες, εκ των οποίων οι περισσότεροι είναι τύπου RR Λύρας. Τα λαμπρότερα άστρα του σμήνους έχουν φαινόμενο μέγεθος +14,2.

## Δείτε επίσης
* Νάνος του Υδροχόου, ένας μικρός γαλαξίας της τοπικής ομάδας κοντά στο Μ72

## Παραπομπές


## Εξωτερικοί σύνδεσμοι

* Messier 72, SEDS Messier pages
* Messier 72, Galactic Globular Clusters Database page
* Messier 72, LRGB CCD image based on two hours total exposure
* M-72 Information

Κατηγορία:Σφαιρωτά σμήνη
72
6981
Κατηγορία:Υδροχόος (αστερισμός)
Μεσιέ 71

Το **Μεσιέ 71** (γνωστό και ως *M71* και *NGC 6838*) είναι μικρό σφαιρωτό σμήνος που βρίσκεται σε απόσταση 13.000 ετών φωτός στον αστερισμό Βέλος. Εξαιτίας του μεγέθους του θεωρούταν για αρκετό καιρό ότι ήταν ανοικτό σμήνος. Είναι ένα από το πρώτα σφαιρωτά σμήνη που ανακαλύφθηκαν.

## Ιστορικό
Το Μεσιέ 71 ανακαλύφθηκε από το Φιλίπ Λουά ντε Σεζώ το 1746. Το 1775 παρατηρείται από τον Γιόχαν Γκότφριντ Κέλερ στη Δρέσδη και το 1780 από τον Πιέρ Μεσαίν , ενώ ο Σαρλ Μεσιέ το πρόσθεσε στον κατάλογό την ίδια χρονιά. Ο πρώτος που το ανέλυσε σε άστρα ήταν ο Ουίλιαμ Χέρσελ το 1783.

## Χαρακτηριστικά
Το Μεσιέ 71 είναι ένα μικρό σφαιρωτό σμήνος με διάμετρο μόλις 27 έτη φωτός,ενώ με τάξη συγκέντρωσης Χ-ΧΙ σημαίνει ότι είναι και πολύ χαλαρό. Ο ακανόνιστος μεταβλητός αστέρας Z Βέλους είναι μέλος του σμήνους. Το Μεσιέ 71 έχει μία από τις μεγαλύτερες μεταλότητες, δηλαδή ποσότητα μετάλλων σε σχέση με τον Ήλιο, για σφαιρωτό σμήνος, καθώς μόνο το Μεσιέ 69, και αυτό μπορεί να έχει κάποια σχέση με τον αριθμό παλλόμενων μεταβλητών τύπου RR Λύρας, καθώς κανένα από τα δύο έχει τέτοια άστρα. Περιέχει μόνο 8 μεταβλητούς αστέρες.

Το M71 θεωρούταν για πολύ καιρό (μέχρι το 1970) ως ένα πολύ πυκνό ανοικτό σμήνος και έτσι ταξινομούταν από τους κορυφαίους αστρονόμους στον τομέα των αστρικών ομάδων καθώς δεν έχει κεντρική συγκέντρωση, μεταβλητούς τύπου RR Λύρας, οι οποίοι είναι συνηθισμένοι στα σφαιρωτά σμήνη, μεγάλη ποσότητα μετάλλων για αρχαίο σμήνος και μικρό μέγεθος. Όμως καινούργιες φωτομετρικές μελέτες έχουν εντοπίσει ένα κοντό οριζόντιο κλάδο στο διάγραμμα Hertzprurg-Russel του Μ71, που είναι χαρακτηριστικό ενός σφαιρωτού σμήνους. Ο μικρός κλάδος εξηγεί την απουσία μεταβλητών RR Λύρας και οφείλεται στη σχετικά μικρή ηλικία του σμήνους, 9 με 10 δις έτη, η οποία εξηγεί τη μεγάλη περιεκτικότητα σε μέταλλα. Σήμερα, το Μ71 χαρακτηρίζεται ως ένα χαλαρά συγκεντρωμένο σφαιρωτό σμήνος, όπως το Μεσιέ 68 στον αστερισμό Ύδρα, ενώ έχουν παρατηρηθεί μέλη του σμήνους σε απόσταση περίπου 24’ με αποτέλεσμα το σμήνος να φτάνει σε διάμετρο τα 90 έτη φωτός, αλλά η σχέση τους με το σμήνος δεν έχει ακόμη εξακριβωθεί.

## Παραπομπές


## Εξωτερικοί σύνδεσμοι

* Messier71 @ SEDS Messier pages 
* Messier 71, Galactic Globular Clusters Database page
* Messier 71, LRGB CCD image based on two hours total exposure

Κατηγορία:Σφαιρωτά σμήνη
71
6838
Κατηγορία:Βέλος (αστερισμός)
Νίκολα Πελτζ

Η **Νίκολα Αν Πελτζ Μπέκαμ** (αγγλικά: *Nicola Anne Peltz Beckham* 9 Ιανουαρίου 1995) είναι Αμερικανίδα ηθοποιός.

## Πρώτα χρόνια
Γεννήθηκε το 1995 στο Βέστσεστερ της Νέας Υόρκης και είναι κόρη του δισεκατομμυριούχου επιχειρηματία Νέλσον Πελτζ και του μοντέλου Κλόντια Χέφνερ. Έχει μια αδελφή και έξι αδελφούς, μεταξύ των οποίων ο παίκτης χόκεϊ Μπραντ Πελτζ και ο ηθοποιός Γουίλ Πελτζ.

Ξεκίνησε να ασχολείται με την υποκριτική από τα 13 της, πρωταγωνιστώντας στο Manhattan Theatre Club.

## Καριέρα
Έκανε το κινηματογραφικό της ντεμπούτο με τη χριστουγεννιάτικη ταινία «Deck the Halls» το 2006. Δύο χρόνια αργότερα, έπαιξε στην ταινία «Harold» και εμφανίστηκε στο videoclip του τραγουδιού «7 Things» της Μάιλι Σάιρους. Το 2010 πρωταγωνίστησε ως Κατάρα στην ταινία «The Last Airbender» και εμφανίστηκε για πρώτη φορά στα Kids Choice Awards και MTV Movie Awards. Το 2012 έπαιξε στην ταινία «Eye of the Hurricane». 

Από το 2013 μέχρι το 2015 έπαιζε στη τηλεοπτική σειρά του A&E, «Bates Motel» ενώ ακολούθησαν οι ταινίες «Transformers: Age of Extinction» και «Affluenza» (2014), «Youth in Oregon» (2016), «Transformers: The Last Knight» (2017) αλλά και οι τηλεοπτικές σειρές «Inhumans» (2017) και «When The Street Lights Go On» (2020).

Το 2018 έπαιξε στις ταινίες «Back Roads» και «Our House», το 2019 στην ταινία «The Obituary of Tunde Johnson» και το 2020 στην ταινία «Holidate». 

## Προσωπική ζωή
Το 2019 ξεκίνησε τη σχέση της με το μοντέλο Μπρούκλιν Μπέκαμ, γιο των Βικτόρια και Ντέιβιντ Μπέκαμ. Στις 11 Ιουνίου 2020 ανακοίνωσαν τον αρραβώνα τους και παντρεύτηκαν στις 9 Απριλίου 2022 στη Παλμ Μπητς της Φλόριντα.

## Φιλμογραφία

### Ταινίες

### Τηλεόραση

## Παραπομπές



## Εξωτερικοί σύνδεσμοι

*

Κατηγορία:Αμερικανοεβραίοι
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κυριακός Μυλωνάς

Ο **Κυριακός Μυλωνάς** (1836 - 1914), ήταν Έλληνας αρχαιολόγος του 19ου και 20ού αιώνα.

## Βιογραφία
Γεννήθηκε το 1836 στη Σμύρνη. Σπούδασε στη Γερμανία. Μπήκε στην αρχαιολογία από το 1866. Το 1868 διορίστηκε διευθυντής του τμήματος της Μέσης Εκπαιδεύσεως στου Υπουργείο Παιδείας, και το 1876 διορίστηκε υφηγητής της Αρχαιολογίας στο Εθνικό Πανεπιστήμιο. Διεύθυνε την Αρχαιολογική Εφημερίδα από το 1883. Διενήργησε ανασκαφές στο Δίπυλο και στην Στοά του Αττάλου. Έλαβε πρόσκληση της Τουρκίας για να κατατάξει μέρος των ευρημάτων του αρχαιολογικού Μουσείου της Κωνσταντινουπόλεως. Διετέλεσε επίσης Σύμβουλος της Αρχαιολογικής Εταιρείας.

Απεβίωσε το 1914. Παιδιά του ήταν οι Μιλτιάδης Μυλωνάς, επιθεωρητής δημοσίων έργων, και Αλέξανδρος Μυλωνάς, πολιτικός ενώ εγγονοί του ήταν οι Παύλος Μ. Μυλωνάς και Γεώργιος Α. Μυλωνάς.

## Παραπομπές


## Πηγές
* 

Κατηγορία:Έλληνες αρχαιολόγοι
Νέα Δήμματα

Τα **Νέα Δήμματα** είναι κοινότητα της επαρχίας Πάφου στην Κύπρο.

## Ιστορία
Την ονομασία του την πήρε από το «δέσιμο» του νερού του ποταμού κατά μήκος του, με σκοπό τη δημιουργία μικρών λεκάνων για την άρδευση και την πόση των ζώων.
 
Τα Νέα Δήμματα δεν βρίσκονταν πάντα στη σημερινή τους τοποθεσία. Τα (παλιά) Δήμματα αρχικά ήταν βοσκότοπος, στην περιοχή της σημερινής Χρυσοπατερίτισσας πάνω από τον Πωμό, στον οποίο ένα ζευγάρι εκ του οποίου η γυναίκα καταγόταν από τη Λυσό και ο άντρας από την Κινούσα, έκτισαν εκεί το σπίτι τους για δική τους ευκολία στη βοσκή των ζώων. Ένας άλλος λόγος της τοποθεσίας του ήταν η προστασία από τις επιδρομές των Αράβων (σαρακηνών).

Σταδιακά το χωριό μεγάλωσε και έφτασε τον αριθμό των δεκατεσσάρων οικογενειών. Επί Αγγλοκρατίας απαγορεύτηκε η βοσκή με πρόσχημα την προστασία της χλωρίδας και της πανίδας. Ο βασικός λόγος ήταν ότι οι κάτοικοι του χωριού λόγω της θέσης του στο δάσος τροφοδοτούσαν αντάρτες και φυγόδικους, οπότε το 1950 οι Άγγλοι αποφάσισαν να μεταφέρουν το χωριό στη σημερινή του τοποθεσία, όπου και το ονόμασαν Νέα Δήμματα. Γι’ αυτό και το χωριό οφείλει το σχεδιασμό και την αρχιτεκτονική του στο αγγλικό πρότυπο της τότε εποχής.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

## Παραπομπές


Κατηγορία:Κοινότητες της Επαρχίας Πάφου
Φρίντριχ Μος

Ο **Καρλ Φρίντριχ Κρίστιαν Μος** ή απλά **Φρίντριχ Μος** (γερμ. *Carl Friedrich Christian Mohs*) γεννήθηκε στις 29 Ιανουαρίου 1773, στο Γκερνρόντε της Γερμανίας και πέθανε στις 29 Σεπτεμβρίου 1839, στο Αγκόρντο της Ιταλίας. Ήταν Γερμανός ορυκτολόγος και γεωλόγος.

Σπούδασε στο Χάλλε και στο Φράιμπεργκ, ενώ ταξίδευσε στη Γαλλία και στο Ηνωμένο Βασίλειο. Το 1812 έγινε καθηγητής στο Γκρατς. Το 1818 μετακόμισε στη Φράιμπεργκ, ενώ το 1826 στη Βιέννη.

Έγινε γνωστός για τη δημιουργία της κλίμακας σκληρότητας των ορυκτών, η οποία πήρε το όνομά του.

## Δημοσιεύσεις
* *Versuch einer Elementar-Methode zur naturhistorischen Bestimmung und Erkennung von Fossilien*, 1812 
* *Grundriß der Mineralogie, 2 Teile*, Δρέσδη 1822-1824 
* *Leichtfaßliche Anfangsgründe der Naturgeschichte des Mineralreiches*, 1832 

## Δείτε επίσης
* Κλίμακα Μος

## Παραπομπές


## Εξωτερικοί σύνδεσμοι
* 

Κατηγορία:Ορυκτολόγοι
Μενέλαος Νεγροπόντης

Ο **Μενέλαος Νεγροπόντης** ήταν Έλληνας ευεργέτης του 19ου αιώνα.

## Βιογραφία
Ήταν ομογενής στο Γκαλάτσι της Ρουμανίας και κατόπιν εγκαταστάθηκε στην Αθήνα. 

Ευεργέτησε την Αρχαιολογική Εταιρεία κατά τα έτη 1877 - 1883. 

Απεβίωσε το 1892.

## Πηγές
* 

Κατηγορία:Έλληνες ευεργέτες
Οδυσσέας Νεγροπόντης

Ο **Οδυσσέας Νεγροπόντης** ήταν Έλληνας ευεργέτης του 19ου αιώνα.
## Βιογραφία
Αδερφός του ήταν ο Μενέλαος Νεγροπόντης. Είχε εγκατασταθεί στο Γκαλάτσι της Ρουμανίας. Αργότερα επέστρεψε και εγκαταστάθηκε στην Αθήνα. Ενίσχυσε την Αρχαιολογική Εταιρεία κατά τα έτη 1877 - 1880. 

Απεβίωσε το 1880.

## Πηγές
* 

Κατηγορία:Έλληνες ευεργέτες